পীরগঞ্জ সরকারি কলেজ, ঠাকুরগাঁও

পীরগঞ্জ সরকারি কলেজ ঠাকুরগাঁও জেলার একটি সরকারি মহাবিদ্যালয়। ১৯৬৩ সালে প্রতিষ্ঠিত এ কলেজে দিনাজপুর শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক (পাশ) এবং স্নাতক (সম্মান) কোর্স চালু আছে। 
ইতিহাস
১৯৬২ সালে পীরগঞ্জ কলেজ প্রতিষ্ঠার উদ্যোগ গ্রহণ করা হয় । পরবর্তীতে ১৯৬৩ সালে শিক্ষার্থী ভর্তির মাধ্যমে কলেজটির আনুষ্ঠানিক শিক্ষা কার্যক্রম শুরু হয়। প্রতিষ্ঠালগ্নে কলেজটি সীমিত অবকাঠামো ও সুযোগ-সুবিধা নিয়ে কার্যক্রম পরিচালনা করছিল এবং ধীরে ধীরে উন্নতির পথে অগ্রসর হয়। ১৯৭১ সালে বাংলাদেশের স্বাধীনতা অর্জনের পর কলেজটির গুরুত্বপূর্ণ পরিবর্তন ঘটে। স্বাধীনতার পরপরই পীরগঞ্জ কলেজ বালক বিদ্যালয় থেকে স্থানান্তরিত হয়ে পীরডাঙ্গীতে অবস্থিত বর্তমান কলেজ ক্যাম্পাসে কার্যক্রম শুরু করে। স্থানীয় জনগণ, শিক্ষানুরাগী ব্যক্তি ও বিভিন্ন দাতা সংস্থার সহযোগিতায় কলেজটির ভৌত অবকাঠামো সম্প্রসারিত হয় এবং শিক্ষা কার্যক্রমে গতিশীলতা আসে। এ পর্যায়ে কলেজটি ডিগ্রি পর্যায়ে উন্নীত হয়ে “পীরগঞ্জ ডিগ্রি কলেজ” নামে পরিচিতি লাভ করে।

১৯৮৬ সালে পীরগঞ্জ ডিগ্রি কলেজকে সরকারিকরণ করা হয়। এর পরিপ্রেক্ষিতে ১৯৮৭ সালের ৩ ফেব্রুয়ারি কলেজটির জাতীয়করণ সংক্রান্ত গেজেট প্রকাশিত হয়। সরকারিকরণের মাধ্যমে কলেজটির প্রশাসনিক কাঠামো ও একাডেমিক কার্যক্রম আরও সুসংহত হয়।

দীর্ঘদিনের চাহিদা ও পরিকল্পনার ফলশ্রুতিতে ২০১২–২০১৩ শিক্ষাবর্ষ থেকে অর্থনীতি বিষয়ে অনার্স কোর্স চালু করা হয়, যার মাধ্যমে কলেজে অনার্স পর্যায়ের শিক্ষার সূচনা ঘটে। পরবর্তীতে ২০১৩–২০১৪ শিক্ষাবর্ষ থেকে বাংলা, ইংরেজি, হিসাববিজ্ঞান, ব্যবস্থাপনা এবং ইসলামের ইতিহাস ও সংস্কৃতি—এই পাঁচটি বিষয়ে অনার্স কোর্স চালু হয়। এরপর ২০১৬–২০১৭ শিক্ষাবর্ষে রাষ্ট্রবিজ্ঞান এবং ২০১৮–২০১৯ শিক্ষাবর্ষে উদ্ভিদ বিজ্ঞান ও প্রাণিবিজ্ঞান বিষয়ে অনার্স কোর্স চালু করা হয়। বর্তমানে পীরগঞ্জ সরকারি কলেজে মোট ৯টি বিষয়ে অনার্স কোর্স চালু রয়েছে।
উপলব্ধ কোর্স
উচ্চ মাধ্যমিক
 বিজ্ঞান
 মানবিক
 বানিজ্য
স্নাতক (পাস)
 বিএ (পাস)
 বিএসএস (পাস)
 বি.এসসি. (পাস)
 বিবিএস (পাস)
স্নাতক (সম্মান)
 বাংলা
 ইংরেজি
 ইসলামিক ইতিহাস ও সংস্কৃতি
 রাষ্টবিজ্ঞান
 অর্থনীতি
 হিসাববিজ্ঞান
 ব্যবস্থাপনা
 উদ্ভিদবিদ্যা
 প্রাণিবিদ্যা
ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট অংশগ্রহণ করেছে ১৩,৯৬০ জন, পাস করেছে ১১,৫৯২ জন, ফেল করেছে ২,৩৬৮ জন, এ+ পেয়েছে ১,৪১১ জন, শতকরা পাস করেছে ৮৩.০৪%, শতকরা এ+ পেয়েছে ১০.১১ %।

তথ্যসূত্র

বহিঃসংযোগ


বিষয়শ্রেণী:ঠাকুরগাঁও জেলার মহাবিদ্যালয়
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়